Foto: Reuters AQShning saylangan prezidenti Donald Tramp sobiq neyrojarroh Ben Karsonni AQSh uy-joy qurilishi va shahar rivojlanishi vaziri etib tayinladi, deb xabar beradi The Washington Post. “Men juda hayajondaman va doktor Ben Karsonni yangi uy-joy qurilishi va shahar rivojlanishi vaziri etib tayinlashdan xursandman”, - ma’lum qildi Tramp. Ta’kidlanishicha, Karson yangi vazirlar mahkamasidagi birinchi afroamerikalikka aylangan. Ben Karson — amerikalik shifokor-neyrojarroh va yozuvchi, dunyoda birinchi bo‘lib ensaga oid siam egizaklarini ajratgan. Avvalroq, Respublikachilar partiyasidan praymerizda qatnashgan Ben Karson Trampning taklifini qabul qilgani xabar berilgandi.